Na podlagi Odloka o rebalansu proračuna Občine Divača za leto 2025 (Uradno glasilo slovenskih občin št. 32/2025), 3. člena Odloka o porabi koncesijske dajatve za trajnostno gospodarjenje z divjadjo (Uradni list RS št. 75/2010) v povezavi z Zakonom o divjadi in lovstvu (Uradni list RS, št. 16/04, 120/06-odl. US in 17/08) objavlja Občina Divača

**JAVNI RAZPIS**

**za sofinanciranje aktivnosti trajnostnega gospodarjenja z divjadjo v občini Divača v letu 2025**

**1. PREDMET JAVNEGA RAZPISA**

Predmet javnega razpisa je sofinanciranje aktivnosti trajnostnega gospodarjenja z divjadjo, in sicer naslednjih ukrepov:

* **Biomeliorativni ukrepi:**
* vzdrževanje pasišč,
* vzdrževanje grmišč.
* **Tehnični ukrep:** nabava preventivnih zaščitnih sredstev za zaščito kmetijskih površin (poljščin) - električnih pastirjev, kemičnih odvračal in drugih zaščitnih sredstev varovanja pred divjadjo.

Predmet tega razpisa so posamezna lovišča, katerih lovna površina leži na območju občine Divača. S tem želimo vzpodbuditi upravljavce lovišč k še boljšemu trajnostnemu gospodarjenju z divjadjo in loviščem.

Aktivnosti se morajo izvajati v skladu s to pogodbo, koncesijsko pogodbo za trajnostno gospodarjenje z divjadjo, programi in načrti upravljanja z divjadjo, predpisi s področja lovstva, ohranjanja narave, varstva okolja in zaščite živali ter drugimi veljavnimi predpisi.

**2. OSNOVNI POGOJI ZA KANDIDIRANJE NA JAVNEM RAZPISU**

Vlagatelj mora izpolnjevati naslednje pogoje:

* je v Republiki Sloveniji registriran kot lovska družina,
* ima sklenjeno veljavno koncesijsko pogodbo za trajnostno gospodarjenje z divjadjo za lovišče, ki leži v občini,
* ni v postopku prisilne poravnave, stečaju ali likvidacijskem postopku,
* ima poravnane davke, prispevke in druge obvezne dajatve državi in občini.

**3. MERILA ZA DODELITEV SREDSTEV**

Pri razdelitvi sredstev se bodo upoštevala naslednja merila:

50% razpisanih sredstev v višini **1.463,06 EUR** za tehnični ukrep.

Kot merilo se upošteva delež velikosti lovne površine iz katastra lovišča. Kot dokazilo se upošteva vrednost računa iz tekočega leta (leto 2025) za nakup preventivnega zaščitnega sredstva s tem, da je DDV upravičen strošek.

50% razpisanih sredstev v višini **1.463,07 EUR** za biomeliorativne ukrepe in sicer:

* 80% za vzdrževanje pasišč =1.170,46 EUR in
* 20% za vzdrževanje grmišč =292,61 EUR.

Kot merilo se za vzdrževanje pasišč in grmišč upošteva sorazmerni delež števila prijavljenih vzdrževanih pasišč in grmišč posameznega prijavitelja od skupnega števila vseh prijavljenih vzdrževanih pasišč in grmišč.

**4. VIŠINA SREDSTEV**

Višina razpisanih sredstev znaša **2.926,13 EUR** in je zagotovljena na proračunski postavki 150100 »Aktivnosti trajnostnega gospodarjenja z divjadjo«.

**5. ROK PORABE DODELJENIH SREDSTEV**

Dodeljena sredstva se nanašajo na aktivnosti za leto 2025.

**6. RAZPISNA DOKUMENTACIJA**

Razpisna dokumentacija za vlogo na javni razpis za sofinanciranje aktivnosti za trajnostno

gospodarjenje z divjadjo vsebuje:

* Povabilo k oddaji vloge,
* Navodilo vlagateljem za izdelavo vloge,
* Postopek za izbor sofinancerja,
* Vzorec pogodbe,
* Navodila vlagateljem za izpolnjevanje obrazcev,
* Obrazce:
* Obrazec - PRIJAVA NA RAZPIS,
* Obrazec -IZJAVA VLAGATELJA 0 IZPOLNJEVANJU POGOJEV

Vloga mora biti izdelana v skladu z razpisno dokumentacijo.

Razpisna dokumentacija je vlagateljem na voljo na spletni strani občine Divača na naslovu http://www.divaca.si ali pa v času uradnih ur v sprejemni pisarni občine Divača.

**7. NAČIN, ČAS IN KRAJ ODDAJE PRIJAV NA JAVNI RAZPIS**

Vlagatelji morajo vloge oddati najkasneje do **23. 01. 2026**.

Šteje se, da je vloga prispela pravočasno, če je bila najkasneje zadnji dan razpisnega roka prejeta v sprejemni pisarni Občine Divača, Kolodvorska ulica 3a, 6215 Divača, ali če je bila najkasneje zadnji dan razpisnega roka oddana na pošti kot priporočena pošiljka.

Vlagatelj odda vloge po posti na naslov: Občina Divača, Kolodvorska ulica 3a, 6215 Divača ali pa osebno v sprejemno pisarno občine Divača.

Na hrbtni strani ovojnice ali prednji strani levo zgoraj mora biti naveden naziv in naslov vlagatelja. Vloga mora biti poslana v zaprti ovojnici in z obvezno navedbo razpisnega področja na prednji strani ovojnice:

* + Ne odpiraj - vloga na Javni razpis za sofinanciranje trajnostnega gospodarjenja z divjadjo leto 2025;

Nepravočasne in nepravilno opremljene vloge bodo zavržene.

**8. ČAS IN KRAJ ODPIRANJA PRISPELIH VLOG**

Odpiranje vlog bo izvedeno v prostorih Občine Divača, Kolodvorska ulica 3a, 6215 Divača, v roku osmih dneh od dneva zaključka razpisa.

Odpiranje vlog ni javno.

V primeru formalno nepopolne vloge komisija v 8 dneh od odpiranja vloge pozove vlagatelja, da v roku 8 dni od prejetega poziva dopolni vlogo. Komisija lahko zaradi pojasnitve oziroma preveritve v vlogi navedenih podatkov od vlagatelja zahteva tudi dostavo druge dokumentacije, ki v tem razpisu ni zahtevana. Vloge, ki v postavljenem roku ne bodo dopolnjene, bodo s sklepom zavržene.

Prijavitelji bodo obveščeni o izidu razpisa najkasneje v roku 90 dneh po zaključku razpisa z odločbo, ki jo na podlagi odločitve komisije izda direktor občinske uprave oziroma oseba, ki je od predstojnika pooblaščena za sprejetje odločitve o dodelitvi sredstev.

**9. KRAJ IN ČAS, KJER LAHKO ZAINTERESIRANI DVIGNEJO RAZPISNO DOKUMENTACIJO**

Razpisna dokumentacija je od dneva te objave do izteka prijavnega roka dosegljiva na spletni strani občine Divača, na naslovu http://www.divaca.si ali pa v času uradnih ur v sprejemni pisarni občine Divača.

**10. DODATNE INFORMACIJE V ZVEZI Z RAZPISOM**

Vse dodatne informacije v zvezi s tem javnim razpisom so na voljo na sedežu Občine Divača ali po tel. 05/7310-938 - kontaktna oseba Nataša Macarol.

Številka: 410-0079/2025-4

Divača, 10. 12. 2025

Županja Občine Divača

Alenka Štrucl Dovgan